b'\n_START_ARTICLE_\nFerencv\xc3\xa1rosi TC\n_START_PARAGRAPH_\nFerencv\xc3\xa1rosi Torna Club, oziroma Ferencv\xc3\xa1ros je mad\xc5\xbearski nogometni klub iz Budimpe\xc5\xa1te. Ustanovljen je bil 3. maja 1899 in aktualno igra v 1. mad\xc5\xbearski nogometni ligi._NEWLINE_Z doma\xc4\x8dih tekmovanj ima Ferencv\xc3\xa1ros 30 naslovov dr\xc5\xbeavnega prvaka in 36 naslovov dr\xc5\xbeavnega podprvaka, 1 naslov prvaka in 1 naslov podprvaka 2. lige, 23 naslovov prvaka dr\xc5\xbeavnega pokala, 6 naslovov prvaka dr\xc5\xbeavnega superpokala ter 2 naslova prvaka liga\xc5\xa1kega pokala. Z evropskih tekmovanj pa so vidnej\xc5\xa1i uspehi Ferencv\xc3\xa1rosa naslov prvaka (1964/65) in 1 naslov podprvaka (1967/68) pokala evropskih medmestnih sejmov, naslov podprvaka evropskega pokala pokalnih prvakov (1974/75), dvakratni naslov prvakov (1928, 1937) in \xc5\xa1tirikratni naslov podprvakov pokala Mitropa (1935, 1938, 1939, 1940) ter en naslov prvaka (1909) in en naslov podprvaka (1911) pokala Challenge (\xc5\xa1e za \xc4\x8das Avstro-Ogrske)._NEWLINE_Doma\xc4\x8di stadion Ferencv\xc3\xa1rosa je Groupama Ar\xc3\xa9na, ki sprejme 22.000 gledalcev. Barvi dresov sta zelena in bela. Nadimek nogometa\xc5\xa1ev je Z\xc3\xb6ld Sasok ("Zeleni Orli").'